google/wiki40b huggingface dataset:
La Villeneuve-au-Châtelot

Poloha

Obec má rozlohu 6,17 km². Najvyšší bod je položený 117 m n. m. a najnižší bod 63 m n. m.

Obyvateľstvo

Počet obyvateľov obce je 143 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viliam Valló

Životopis

Študoval na gymnáziu v Banskej Bystrici. Stredoškolský profesor nem. a franc. jazyka. Autor niekoľkých učebníc z nem. a franc. jazyka. Vo svojej prednáškovej činnosti sa zameriaval na náboženskú tematiku.
Boiry-Notre-Dame

Poloha

Obec má rozlohu 6,11 km². Najvyšší bod je položený 95 m n. m. a najnižší bod 43 m n. m.

Obyvateľstvo

Počet obyvateľov obce je 455 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzistavcový kĺb

Medzistavcový kĺb (lat. articulatio intervertebralis) je pohyblivé spojenie medzi susediacimi stavcami chrbtice, ktorého základom sú párové medzistavcové výbežky (lat. processus articulares). Je to párový kĺb. Kĺbne plochy majú rôzny tvar podľa oblastí chrbtice a majú i individuálnu variabilitu.
Kĺbne puzdra medzistavcových kĺbov sú pomerne voľné, najviac v oblasti krčnej chrbtice. Ich mediálne strany naliehajú na žlté väzy (lat. ligamenta flava). Do kĺbnej štrbiny zasahuje synoviálna membrána z vnútornej výstelky kĺbneho puzdra a vytvára tak štruktúru podobnú meniskom - jej úlohou je vyrovnávať povrch priľahlých kĺbnych plôch. Ich útlak môže vyvolávať bolesti chrbtice.
Medzistavcové kĺby krčnej chrbtice sú zásobované krvou z vertebrálnej tepny (lat. arteria vertebralis), hrudnej chrbtice zo zadných vetvičiek medzirebrových tepien (lat. rami dorsales arteriae intercostales) a bedrovej chrbtice zo zadných vetvičiek bedrových tepien (lat. rami dorsales arteriae lumbales). Inerváciu zabezpečujú zadné vetvičky príslušných miechových nervov.
Pont d’Austerlitz

Pont d’Austerlitz (Slavkovský most) je most cez rieku Seinu v Paríži. Spája 12. obvod pri ulici Rue Ledru-Rollin na pravom brehu spolu s 5. a 13. obvodom na ľavom na úrovni Jardin des Plantes.

Dejiny

Prvý most bol v týchto miestach postavený v rokoch 1801 – 1805 s potrebou spojiť predmestie Saint-Antoine na pravej strane rieky s ľavým brehom. Most bol pomenovaný v roku 1806 na počesť Napoleonovho víťazstva v bitke pri Slavkove. V roku 1815 sa jeho meno zmenilo na pont du Jardin-du-Roi (most Kráľovských záhrad), ale v roku 1830 sa vrátil k svojmu pôvodnému názvu. V roku 1854 bol most vyhlásený za nebezpečný a musel byť prestavaný. Ďalšie rozšírenie mostu prebehlo v rokoch 1884 – 1885.

Architektúra

Pôvodný most mal päť kovových oblúkov, každý o dĺžke 32 metrov, ktoré spočívali na murovaných pilieroch. Nový most z polovice 19. storočia zachoval päť oblúkov, ale bol celý murovaný. Celková dĺžka mosta od tej doby je 173,8 metra. Most bol pôvodne široký 18 metrov, po rozšírení v rokoch 1884 – 1885 je to 30 metrov (20 metrov vozovka a 5 metrov dva chodníky). Architektami prvého mosta boli Louis Becquey de Beaupré a Corneille Lamandé, nového mosta Alexandre Michal a Jules Savarin a poslednú prestavbu vykonal Jean-Marie-Georges Choquet.
Alemančina

Alemančina alebo alemanské dialekty je skupina dialektov nemčiny (hornonemčiny), ktorými sa hovorí predovšetkým vo Švajčiarsku, Švábsku a Vorarlbersku; ďalej tiež v Lichtenštajnsku, Francúzsku (Alsasko), Taliansku a Venezuele (město Colonia Tovar). Zhruba sa delí na švajčiarsku nemčinu (v širšom poňatí), ktorou sa hovorí aj v niektorých priľahlých oblastiach (Alsasko, Vorarlbersko), a švábčinu. Celkom alemanskými dialektami hovorí na celom svete zhruba 10 miliónov ľudí.
Château-Landon

Poloha

Obec má rozlohu 29,35 km². Najvyšší bod je položený 116 m n. m. a najnižší bod 66 m n. m.

Obyvateľstvo

Počet obyvateľov obce je 3 098 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Petit-Failly

Poloha

Obec má rozlohu 8,12 km². Najvyšší bod je položený 313 m n. m. a najnižší bod 204 m n. m.

Obyvateľstvo

Počet obyvateľov obce je 84 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saubole

Poloha

Obec má rozlohu 5,1 km². Najvyšší bod je položený 391 m n. m. a najnižší bod 318 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jacut-de-la-Mer

Poloha

Obec má rozlohu 2,92 km². Najvyšší bod je položený 43 m n. m. a najnižší bod 0 m n. m.

Obyvateľstvo

Počet obyvateľov obce je 846 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štefánikova ulica (Bratislava)

Významné budovy

Sídli na nej Slovenská akadémia vied, na Štefánikovej 25 sa nachádza Pistoriho palác, na Štefánikovej 2 Karáčoniho palác, na Štefánikovej 5 stojí bývalý Swetlikov dom a na Štefánikovej 4 bývalá Tauscherova vila.
Saint-Bonnet-lès-Allier

Poloha

Obec má rozlohu 1,51 km². Najvyšší bod je položený 437 m n. m. a najnižší bod 346 m n. m.

Obyvateľstvo

Počet obyvateľov obce je 424 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rašeliniště Kaliště

Ochrana

Dôvodom ochrany je zachovanie rašeliniska lúčneho typu so vzácnou a ohrozenou kvetenou.
Liptov (región)

Liptov (Liptovský región cestovného ruchu) je jeden zo slovenských regiónov a regiónov cestovného ruchu. Jeho územie je zhruba totožné s územím bývalej Liptovskej župy. Zodpovedá okresom Ružomberok a Liptovský Mikuláš, malou časťou zasahuje aj do okresu Poprad.

Ekonomika

Liptov je dnes priemyselným územím, prirodzenými centrami pre prácu sa stali najmä Ružomberok a Liptovský Mikuláš, ale aj Liptovský Hrádok. Mnoho ľudí je však zamestnaných aj v turistickom ruchu. Významnými zamestnávateľmi sú Mondi-SCP v Ružomberku, Swedwood Závažná Poruba, St. Nicolaus, LINAPO, Liptovská mliekáreň v Liptovskom Mikuláši, Alcatel, TESLA, Eltek Liptovský Hrádok. Z Liptovského Mikuláša vysiela regionálne Rádio Liptov.
Chevrainvilliers

Poloha

Obec má rozlohu 8,95 km². Najvyšší bod je položený 118 m n. m. a najnižší bod 85 m n. m.

Obyvateľstvo

Počet obyvateľov obce je 221 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dammartin-en-Goële

Poloha

Obec má rozlohu 8,97 km². Najvyšší bod je položený 180 m n. m. a najnižší bod 84 m n. m.

Obyvateľstvo

Počet obyvateľov obce je 7 962 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Drain

Poloha

Obec má rozlohu 19,05 km². Najvyšší bod je položený 92 m n. m. a najnižší bod 5 m n. m.

Obyvateľstvo

Počet obyvateľov obce je 1 998 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dun

Poloha

Obec má rozlohu 41,41 km². Najvyšší bod je položený 648 m n. m. a najnižší bod 303 m n. m.

Obyvateľstvo

Počet obyvateľov obce je 580 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
USS Puerto Rico (CB-5)

USS Puerto Rico (CB-5) bol nikdy nepostavený bojový krížnik triedy Alaska USA. Rozhodnutie o stavbe bolo zapríčinené obavami USA z nasadenia podobných typov Japonskom, k ničeniu konvojov USA.
Vladimír Vlk

Klubový hokej

Je odchovancom Skalice, od sezóny 1990/91 hrával za český klub HC Zlín v rámci česko-slovenskej súťaže.
Od ročníka 1993/94 pôsobil štyri roky v Dukle Trenčín, kde získal dva majstrovské tituly. Pred sezónou 1998/99 sa vrátil do Skalice, počas ďalšej prestúpil do českého HC Třinec. Ročník 2002/03 a 2003/04 odohral v Slovane Bratislava (prvý rok vybojoval titul), ďalšie dva v Nitre. Sezónu 2006/07 začal v Poprade, v jej priebehu prestúpil do Skalice, kde hrával aj ďalší rok.
Pred sezónou 2008/09 ho angažoval klub HC ’05 Banská Bystrica, jeho spoluhráčmi boli ďalší skúsení hokejisti Ján Pardavý a Branislav Jánoš, mužstvo postúpilo do štvrťfinále, v ktorom prehralo s HC Košice.

Reprezentácia

Reprezentoval na MS 1997 (9. miesto) a 1999 (7. miesto) V slovenskej reprezentácii odohral 42 zápasov, strelil 3 góly.
Civrieux-d’Azergues

Poloha

Obec má rozlohu 5,02 km². Najvyšší bod je položený 303 m n. m. a najnižší bod 189 m n. m.

Obyvateľstvo

Počet obyvateľov obce je 1 484 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kyselina benzoová

Kyselina benzoová (správne kyselina benzénkarboxylová, vzácnejšie kyselina fenylmravčia) je tuhá bezfarebná kryštalická látka s racionálnym vzorcom C₆H₅COOH. Je najjednoduchšou aromatickou karboxylovou kyselinou.

Chemické vlastnosti

Kyselina benzoová patrí v rámci organických kyselín medzi stredne silné kyseliny (pKₐ = 4,17). Jej vyššiu kyslosť oproti alifatickým analógom spôsobuje stabilizačné pôsobenie aromatického jadra po odštiepení protónu z karboxylovej skupiny. 
Kyselina benzoová poskytuje všetky reakcie charakteristické pre karboxylové kyseliny (napr. esterifikácia, tvorba solí, tvorba funkčných derivátov):
Na aromatickom jadre možno uskutočniť elektrofilné substitúcie, prebiehajú však ťažšie než na benzéne:

Použitie

Kyselina benzoová a jej  soli (benzoan sodný, draselný, vápenatý) sú mierne toxické (LD₅₀ ≈ 0,5 g/kg) a používajú sa ako konzervačné prísady (E210, E211, E212, E213). Konzervačný účinok spočíva v schopnosti kyseliny benzoovej inhibovať rast kvasiniek, baktérií a obzvlášť plesní. Kyselina benzoová sa používa na konzerváciu potravín kyslého charakteru (citrusové šťavy, sýtené nápoje). Doteraz sa vedú spory o zdravotnej nezávadnosti jej používania ako konzervačného prípravku.
Kyselina benzoová slúži aj ako dôležitá surovina pri výrobe fenolu, benzoylchloridu, dibenzoylperoxidu (iniciátor polymerizácie).
Hézecques

Poloha

Obec má rozlohu 4,93 km². Najvyšší bod je položený 186 m n. m. a najnižší bod 78 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jazyková hra

Hra jazyková (nem. Sprachspiel) je rad jazykových vyjadrení spolu s určitou vonkajšou situáciou a poväčšine aj iným konaním. Bol to filozofický koncept Ludwiga Wittgensteina.
Wittgenstein prirovnáva jazyk k hre. Jazyková hra sa normálne skladá z radu jazykových vyjadrení a k tomu ešte patrí určitá vonkajšia situácia a väčšinou aj iné konania. Jazykovými hrami sú napríklad rozkazovanie a konanie podľa rozkazu, opis predmetu podľa toho, ako
vyzerá alebo podľa jeho rozmerov, vymýšľanie príbehu, žartovanie.
Avèze (Gard)

Poloha

Obec má rozlohu 4,14 km². Najvyšší bod je položený 502 m n. m. a najnižší bod 220 m n. m.

Obyvateľstvo

Počet obyvateľov obce je 1 070 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Apremont (Ardennes)

Polohopis

Apremont má rozlohu 12,86 km². Najvyšší bod je položený 247 m n. m. a najnižší bod 137 m n. m.

Obyvateľstvo

Apremont má 128 obyvateľov (2009).
Graf vývoja obyvateľstva:
Zdroje: INSEE
Ludger Oeing-Hanhoff

Životopis

Ludger Oeing-Hanhoff študoval filozofiu, katolícku a protestantskú teológiu a klasickú filológiu na univerzitách v Münsteri, Tübingene, Fribourgu a Leuvene. V roku 1951 obhájil na univerzite v Münsteri dizertačnú prácu s názvom Ens et unum convertuntur. Stellung und Gehalt des Grundsatzes in der Philosophie des heiligen Thomas von Aquin a získal akademickú titul Dr. phil.
Od roku 1956 pôsobil na univerzite v Münsteri ako odborný asistent profesora Otta Mosta (1904 – 1968). Zároveň bol členom münsterského interdisciplinárneho inštitútu Collegium Philosophicum, ktoré v tom čase viedol Joachim Ritter (1903 – 1974).
V roku 1962 sa habilitoval v odbore filozofia na univerzite v Münsteri. Témou jeho habilitačnej práce bol Descartes und der Fortschritt der Metaphysik (Descartes a pokrok metafyziky). V roku 1966 bol vymenovaný za riadneho profesora filozofie.
V roku 1967 sa stal riadnym profesorom filozofie na univerzite v Gießene. Zaviedol nový systém štúdia filozofie, inicioval vznik interdisciplinárneho Centra pre filozofiu a základy vedy (Zentrum für Philosophie und Grundlagen der Wissenschaft).
Od roku 1974 pôsobil ako vedúci Katedry filozofických základov teológie (Lehrstuhl für philosophische Grundfragen der Theologie) na univerzite v Tübingene.
Oeing-Hanhoff bol spoluautorom Historického slovníka filozofie (Historisches Wörterbuch der Philosophie) a spoluvydavateľom odborného teologického časopisu Theologische Quartalschrift ako aj ročenky Philosophisches Jahrbuch der Görresgesellschaft.
Ludger Oeing-Hanhoff sa svojím interdisciplinárnym prístupom usiloval súčasne obohatiť tak teológiu, ako aj filozofiu. K riešeniu jednotlivých odborných problémov vždy pristupoval majúc na zreteli komplexné dejiny filozofie, metodológiu, metafyziku a ďalšie filozofické traktáty, náboženskú filozofiu a v neposlednom rade aj teológiu v jej historických súvislostiach.
Ťažiskom jeho práce bola metafyzika a jej vzťah ku katolíckej teológii a vplyv na novovekú filozofiu. Nemožno tiež nespomenúť jeho snahu o filozofickú reflexiu trinitárnej štruktúry ľudskej bytosti ako obrazu Najsvätejšej Trojice.
Štefan Hajdin

Životopis

Narodil sa na Záhorí v obci Sekule v rodine roľníka Jozefa Hajdina a Heleny, rodenej Švecovej. V roku 1946 – 1951 pôsobil ako pracovník Oblastného riaditeľstva ČSD a Povereníctva dopravy. Pomáhal zakladať Dobrovoľný zväz ľudového letectva, zastával funkciu predsedu celoštátnej rady DOSLET-u, nositeľ leteckého ocenenia FAI - Medzinárodná letecká organizácia / Paul Tissandieur Diploma 1956 č. 1362/ za rozvoj športového letectva. Vysokú školu pedagogickú absolvoval v roku 1960 v Bratislave. V rokoch 1969 –1978 bol riaditeľom Mestskej správy pamiatkovej starostlivosti v Bratislave, od roku 1979 bol odborným asistentom Vysokej školy ekonomickej v Bratislave. 
V druhej polovici 50-tych rokov a začiatkom 60-tych rokov bol predsedom hokejového klubu Slovan ÚNV Bratislava v ktorom v tom čase hrávali  známi hokejisti ako Golonka, Starší, Fako, Horský, Jančuška a iní.
Spolu s akademickým maliarom Jankom Alexym sa zaslúžil o rekonštrukciu bratislavského hradu a tiež o umiestnenie pamätných tabúľ v Bratislave obetiam invázie armád Varšavskej zmluvy v roku 1968 za čo bol vylúčený z KSS.
Lachaussée-du-Bois-d’Écu

Poloha

Obec má rozlohu 5,92 km². Najvyšší bod je položený 172 m n. m. a najnižší bod 142 m n. m.

Obyvateľstvo

Počet obyvateľov obce je 204 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bassy

Poloha

Obec má rozlohu 7,57 km². Najvyšší bod je položený 442 m n. m. a najnižší bod 260 m n. m.

Obyvateľstvo

Počet obyvateľov obce je 451 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anzême

Poloha

Obec má rozlohu 29,5 km². Najvyšší bod je položený 441 m n. m. a najnižší bod 254 m n. m.

Obyvateľstvo

Počet obyvateľov obce je 560 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tyrone (grófstvo)

Geografia

Grófstvo Tyrone leží na severe Írska vo vnútrozemí, východ grófstva obmývajú vody jazera Lough Neagh, najväčšieho jazera v Írsku. Smerom na západ sa krajina grófstva dvíha, pričom najvyšším pohorím sú Sperrin Mountains na severe. Tu, na hranici s grófstvom Londonderry, leží aj najvyšší vrch grófstva - Sawel Mountain, dosahuje nadmorskú výšku len 678 m n. m..
Plésidy

Poloha

Obec má rozlohu 25,79 km². Najvyšší bod je položený 268 m n. m. a najnižší bod 95 m n. m.

Obyvateľstvo

Počet obyvateľov obce je 669 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prejta

Prejta je mestská časť Dubnice nad Váhom. Nachádza sa v oblasti Považia na ľavej strane Váhu medzi obcami Klobušice a Dubnicou nad Váhom. V roku 2012 tu žilo asi 1200 obyvateľov.

Poloha

Cez Prejtu preteká rieka Váh a Prejtský potok. Nachádza sa v údolí medzi Bielymi Karpatami a Strážovskými vrchmi.

Názov obce

Už od konca praveku vedie popri rieke Váh dôležitá cesta nazývaná aj Považskou cestou, ktorá prechádza od Bratislavy po Žilinu a tak dáva možnosť vzniku nových slovenských osád. V prvej polovici štrnásteho storočia sa už umiestnenie tejto cesty viac-menej podobá tomu dnešnému, prechádza ponad mesto Dubnica nad Váhom, popod dnes už neexistujúcu obec Lieskovec a pretína aj Prejtu.
Z toho dôvodu je pravdepodobné, že názov obce vznikol z jej polohy tým, že bola „prerytá“ alebo skôr „prejetá“ Považskou cestou, ktorá na tomto mieste spájala trenčianske hradné panstvo s panstvom ilavským a tak cesta, ktorá mala pôvodne ľudí spájať, v Prejtej ľudí skôr rozdeľovala na dva tábory.
Názov obce sa v podstate významne nemenil, ak už niektorý z majiteľov chcel zmeniť názov, urobil tak len zmenou joty a ypsilónu, poprípade sa pridalo písmeno „h“ na predĺženie hlásky. Stretávame sa s názvom Peryche v prvej písomnej zmienke, v roku 1439 po zmene majiteľa sa Prejta nazývala Preritta, o desať rokov neskôr prichádza k zmene názvu, ktorý dodnes nebol odôvodnený a najviac sa odlišuje od pôvodného názvu, je pomenovaná ako Przetica. Od vtedy sa obec dostáva do rúk ilavskému hradnému panstvu a názov sa už tak razantne nezmenil. Spomína sa ako Preritha, Preyta, Peréte či Projta. Vo svojom význame však stále pomenúva skutočnosť, že cez ňu prechádzala cesta.
V období najtuhšej maďarizácie sa samozrejme zmenil aj názov Prejty. V tomto období, teda v druhej polovici devätnásteho storočia bola Prejta rozdelená na dve obce a nazýva sa Nagy Pretha (Veľká Prejta) a Kys Pretha (Malá Prejta). Malá Prejta predtým tvorila samostatnú obec s názvom Wisterkow, dnes pomenovaná ako Vystrkov a tvorí súčasť obce.
LG Leon

LG Leon je androidový smartfón od spoločnosti LG Electronics. Predstavený bol vo februári 2015 a uvedený do predaja v apríli toho roku.
Obsahuje IPS LCD displej s rozlíšením 480 x 854 bodov s uhlopriečkou 4,5" a bodovou hustotou 218 ppi. Používa systém na čipe Qualcomm MSM8916 Snapdragon 410 s procesorom Quad-core 1.2 GHz Cortex-A53. Grafický procesor je Adreno 306. Má 8 GB vnútorného úložiska, ktoré je možné rozšíriť SD kartou s kapacitou do 32 GB a 1 GB RAM.
Predná kamera má rozlíšenie 5 alebo 8 Mpix a dokáže nahrávať video s rozlíšením 1080p pri 30 fps.
Predinštalovaný operačný systém je Android vo verzii 5.0.1 (Lollipop).
Batéria je typu Li-Ion a má kapacitu 1900 mAh.
Plumelin

Poloha

Obec má rozlohu 31,33 km². Najvyšší bod je položený 153 m n. m. a najnižší bod 42 m n. m.

Obyvateľstvo

Počet obyvateľov obce je 2 431 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Foo Fighters

Začiatky

Vznik a fungovanie skupine je späté s hudobníkom Daveom Grohlom. Grohl, ktorý v minulosti hrával vo washingtonskej hardcore punkovej scéne bol členom skupiny Nirvana. V roku 1994 po rozpade skupiny sa rozhodol vydať svojou vlastnou cestou (ešte v roku 1992 vydal album Pocketwatch). V októbri 1994 nahral dvanásť skladieb, s výnimkou jednej všetky sám. Pôvodná demo nahrávka vzbudila pozornosť u hudobných vydavateľov a dvanásť skladieb tvorilo základ prvého albumu, ktorý niesol názov Foo Fighters. Toto pomenovanie vybral Grohl ako označenie pre neidentifikované letecké objekty počas druhej svetovej vojny. Po vydaní albumu sa vydal na koncertné turné a pripojil k projektu ďalších hudobníkov.
Očakávalo sa, že členom skupiny sa stane aj Krist Novoselic z Nirvany, no Grohl nakoniec vybral iných členov. Po rozpade seattlskej emo skupiny Sunny Day Real Estate sa členmi Foo Fighters stali bývalý basgitarista skupiny Nate Mendel a bývalý bubeník William Goldsmith. Ďalším členom bol gitarista Pat Smear, ktorý pred príchodom do skupiny pôsobil v skupinách The Germs a Nirvana.
Ich debutové vystúpenie sa konalo vo februári 1995. Grohl odmietal veľké rozhovory a veľké turné skupiny. Na jar 1995 hrávali ako predkapela Mikeovi Wattovi. V júni 1995 vydali prvý singel, ktorým bola skladba „This Is A Call“ a ďalší mesiac vyšiel spomínaný debutový album. Ďalšími singlami sa stali skladby „I'll Stick Around“, „For All The Cows“ a „Big Me“. Nasledujúce obdobie strávila skupina na turné a tiež prvýkrát vystupovali na festivale v Readingu.
Bajamont

Poloha

Obec má rozlohu 12,2 km². Najvyšší bod je položený 211 m n. m. a najnižší bod 64 m n. m.

Obyvateľstvo

Počet obyvateľov obce je 914 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Softbal

Softbal (angl. softball) je tímový šport hrávaný najmä v USA a Ázii. Tento šport je veľmi podobný bejzbalu. Princíp je taký istý, ale hrá sa na menšom ihrisku a lopta je väčšia.

Princíp hry

Softbal je rýchlejšou a dynamickejšou verziou bejzbalu.

Ihrisko

Ihrisko je iné, ako sme zvyknutí z futbalu, volejbalu, či basketbalu. Má tvar pravouhlého kruhového výseku. Je rozdelené na dve časti, ktoré sa nazývajú vnútorné pole a zadné pole. Vnútorné pole je ohraničené métami.

Méty

Sú vankúše, ktoré sú od seba vzdialené 18 m. Nazýjú sa podľa poradia 1. méta, 2. méta, 3. méta a domáca méta. Majú štvorcový tvar, domáca méta je päťuholníková. Bežec, ktorý začína na domácej méte, má za úlohu obehnúť ich v tomto poradí a až po tom, ako sa vráti na domácu métu získava bod.

Útok

Hráči v poradí od 1 po 9 prichádzajú páliť. Ich cieľom je, ako sme už povedali méty obehnúť v poradí od 1. méty, až po domácu a tým získať bod. Body je možné získať len na pálke - v útoku, nikdy nie v obrane.

Obrana

Cieľom hráčov, ktorí sú rozmiestnení po ihrisku je, brániť tým druhým získať bod. Môže sa im podariť hráča z útočiaceho družstva vyradiť z hry (ten už nemá právo postupovať po métach a tým získať bod), ale niekedy sa im to nepodarí a hráč získava méty a po obehnutí všetkých mét bod. Vyradenie hráča útočiaceho družstva sa nazýva aut.

Zmena

Keď sa hráčom v obrane podarí urobiť tri auty nastáva zmena - hráči, čo boli doteraz v obrane idú útočiť a tí, čo útočili idú brániť. Celá takáto výmena sa volá zmena (angl. inning). V normálnom zápase je takýchto zmien 7.
Raffelstettenský colný štatút

Raffelstettenský colný štatút (iné názvy: Ustanovenie o cle v Raffestetten, Raffelstettenský colný tarif, Raffelstettenský colný sadzobník, Raffelstettenský colný poriadok, Raffelstettenské colné ustanovenia; lat. Inquisitio de theloneis) je právny dokument, ktorý upravuje spôsob platenia cla na obchodnej ceste medzi Bavorskom a východnými oblasťami – teda aj Veľkou Moravou.

Datovanie

Dokument vznikol niekedy medzi rokmi 903 až 906. Táto datácia vychádza z toho, že dokument spomína biskupov Burkarda (o ktorom sa pramene prvý raz ako o biskupovi zmieňujú k dátumu 12. augusta 903) a Teotmara (ktorý padol počas bitky pri Bratislave v roku 907).
Časť zdrojov píše, že dokument pochádza z roku 904. Iná uvádza roky 903 – 906 alebo pravdepodobnejšie 903 – 904.

Význam

Raffelstettenský colný štatút je významný prameň, okrem iného pre dejiny medzinárodného práva a obchodu. Podáva informácie o hospodárskych vzťahoch na fransko – veľkomoravských hraniciach pred inváziou Maďarov. Štatút svedčí o tom, že maďarská hrozba nebola braná príliš vážne a obchodné pomery boli celkom normalizované.
Auzet

Poloha

Auzet má rozlohu 34,53 km². Najvyšší bod je položený 2 028 m n. m. a najnižší bod 1 068 m n. m.

Obyvateľstvo

Auzet má 79 obyvateľov (2009).
Graf vývoja obyvateľstva:
Zdroje: INSEE
Receptor s tyrozínkinázovou aktivitou

Receptory s tyrozínkinázovou aktivitou sú membránové receptory patriace do skupiny receptorov s vlastnou enzymatickou aktivitou. V súčasnosti sa do tejto skupiny radí 20 rodín receptorov (napr. inzulínové receptory, receptory pre rastové faktory a ďalšie).

Štruktúra

Väčšinou ide o monoméry, no napríklad inzulínový receptor je komplexnou molekulou.

Inzulínový receptor

Skladá sa z dvoch párov podjednotiek. Naviazanie inzulínu vyvolá zmenu konfigurácie i chemickej aktivity receptora, ktorá následne kaskádou vedie až k zvýšeniu toku glukózy do bunky.